
‘‘సినిమాకు సంబంధించిన ప్రతి విషయాన్ని ఓ ప్రేక్షకుడిలా ఆలోచిస్తా. నటుడిగా నా హద్దులేంటో నాకు బాగా తెలుసు. వాటిని ఎప్పుడూ దాటను. ఓ పక్క సినిమాల్లో యాక్ట్ చేస్తూ, నిర్మాతగా కూడా బిజీగా ఉండటంతో మ్యూజిక్ మీద దృష్టి తగ్గించా. ఇప్పట్లో డైరెక్షన్ చేసే ఆలోచన లేదు. నేను వెళ్లేదారి సంతృప్తికరంగానే ఉంది’’ అని విజయ్ ఆంటోని అన్నారు. ఆయన కథానాయకుడిగా నటించిన ‘అన్నాదురై’ చిత్రం తెలుగులో ‘ఇంద్రసేన’గా విడుదలకానుంది. జి.శ్రీనివాసన్ దర్శకుడు.  నీలం కృష్ణారెడ్డి నిర్మాత. ఈ నెల 30న ప్రేక్షకులయుయ ముందుకొస్తుందీ సినిమా. ఈ సందర్భంగా విజయ్ ఆంటోని మంగళవారం విలేకర్లతో మాట్లాడారు. ‘‘ఇంద్రసేన, రుద్రసేన అనే ఇద్దరు సోదరుల కథ ఇది. తమిళ రాజకీయాల నేపథ్యంలో సాగుతుంది. దర్శకుడు శ్రీనివాసన్కు కవల సోదరుడు ఉన్నాడు. తన నిజ జీవితంలో ఎదురైన కొన్ని సంఘటనల ఆధారంగా ఈ చిత్రాన్ని రూపొందించారు. మొదటిసారి ద్విపాత్రాభినయం చేశా. ఇప్పుడున్న టెక్నాలజీని బట్టి డ్యూయెల్ రోల్ చెయ్యడం పెద్ద కష్టం కాదు. నా నటన నాచురల్గా ఉండాలనుకుంటా. నేను మంచి నటుణ్ణికాను. మంచి టెక్నీషియన్ని మాత్రమే. పాత్రకు తగ్గట్టు ఎమోషన్స్ పలికించగలను. మంచి కథల్ని ఎంచుకోవడమే నా బలం. రెండేళ్లల్లో మంచి డాన్సర్ని అనిపించుకుంటా. సినిమాను విభజించి చూడటం నాకు రాదు. ప్రేక్షకుల ఆదరించిన సినిమానే మంచి సినిమా అని నమ్ముతా. అదే కమర్షియల్ సినిమా కూడా అవుతుంది. జీఎ్సటీ వల్ల లాభనష్టాలేంటో తెలియాలంటే కొన్నేళ్లు టైమ్ పడుతుంది. ఇందులో జీఎ్సటీ మీద ఓ పాట ఉంది. ఎవర్నీ విమర్శించలేదు. కొన్ని పదాలకు సెన్సార్బోర్డ్ అభ్యంతరం వ్యక్తం చేసింది. అందుకే వాటికి మ్యూట్ ఇచ్చారు. ఆడియోలో మాత్రం యదావిధిగా ఉంది. ‘బిచ్చగాడు’ తరహాలో పెద్ద  హిట్  అయ్యే సినిమా ఇది. తెలుగులో స్ట్రెయిట్ సినిమా చెయ్యాలనుకుంటున్నా. కథలు వింటున్నా. త్వరలో శుభవార్త చెబుతా’’ అని తెలిపారు.

‘‘sinimaaku sambandhinchina prati vishayaanni oo prekshakudila alochista. natudigaa naa haddulento naaku baga telusu. vaatini eppuduu daatanu. oo pakka cinemallo act chestu, nirmaatagaa kuudaa bijiga undatamtho music meeda drushti tagginchaa. ippatlo direction chese aalochana ledu. nenu velledaari santruptikaramgaane undi’’ ani vijay antoni annaru. aayana kathaanaayakudigaa natinchina ‘annadurai’ chitram telugulo ‘indrasena’gaa vidudalakaanundi. ji.srinivasan darsakudu.  neelam krishnareddy nirmaata. ee nela 30na prekshakulayuya mundukostundii sinima. ee sandarbhamgaa vijay antoni mangalavaaram vilekarlatho matladaru. ‘‘indrasena, rudrasena ane iddaru sodarula katha idhi. tamila rajakeeyala nepathyamlo saagutundi. darsakudu srinivaasanku kavala sodarudu unnaadu. tana nija jeevitamlo eduraina konni sanghatanala aadhaaramgaa ee chitraanni roopondinchaaru. modatisaari dwipaatraabhinayam chesha. ippudunna technologyni batti duele rol cheyyadam pedda kashtam kaadu. naa natana nachuralga undaalanukuntaa. nenu manchi natunnikaanu. manchi techneesianni matrame. paatraku taggattu emotions palikinchagalanu. manchi kathalni enchukovadame naa balam. rendellallo manchi dansarni anipinchukunta. sinimaanu vibhajinchi chudatam naaku raadu. prekshakula aadarinchina cinemane manchi sinima ani nammuta. adhe comersial sinima kuudaa avutundi. gst valla labhanashtalento teliyaalante konnellu time padutundi. indulo gst meeda oo paata undi. evarni vimarsinchaledu. konni padaalaku sensarboard abhyantaram vyaktam chesindi. anduke vaatiki mute icharu. aadiyolo maatram yadavidhiga undi. ‘bicchagaadu’ tarahaalo pedda  hit  ayye sinima idhi. telugulo strait sinima cheyyalanukuntunna. kathalu vintunna. twaralo subhavaarta chebuta’’ ani telipaaru.